#

# A:\CLUB.BMP1113. Budapest Zsombolyai u.6. 1113. Budapest Zsombolyai u.6

# T.:3433-880 T.:344-5000

E-mail: ratkaiklub@mail.datanet.hu [www.tit.hu](http://www.tit.hu), info@tit.hu

[www.ratkaimartonklub.hu](http://www.ratkaimartonklub.hu)

**2019. májusi műsorok**



Ady Endre: Május

Tündéri május, lombot fakasztó,
Könnyű felöltőt szegre akasztó,
Légy üdvözölve:
Szívet fakasztó, emlék-marasztó...

Járok a korzón, szívembe' mámor:
Kacagva libben leányka-tábor.
De szép az élet...
Fél óra múlva - zuhog a zápor...

*Tisztelt Klubtagunk!*

*A Rátkai Márton Klub kulturális egyesület 2017. december 15-én módosított alapszabálya 6 § (3.2.) bekezdés alapján 2019 .május 23-án du. 4 órára közgyűlést hívok össze*

*Határozatképtelenség esetén a megismételt közgyűlést 2019. május 23-án du. fél 5 órára hívom újra össze.*

*A megismételt közgyűlés a megjelentek számára tekintet nélkül határozatképes.*

*Napirendek:*

1. *A Rátkai Márton Klub kulturális egyesület 2018. évi beszámolójának elfogadása.*
2. *A Rátkai Márton Klub 2019-es munkatervének és költségvetésének elfogadása.*

*Megjelenésére számítunk!*

*dr. Havas Judit*

*a Rátkai Márton Klub kulturális egyesület elnöke*

**7-én /kedden/ 9 órakor:**

**ARANYKOR JÓGA**

Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.

Foglalkozásvezető: Molnár Móni akkreditált jógaoktató.

Az első találkozás ingyenes.

Részvételi díj: 1000 Ft/alkalom, Rátkai Klub tagoknak: 500-Ft/alkalom.

Találkozunk keddenként reggel 9 órakor könnyű ruhában és meleg zokniban.

**9-én /csütörtökön/ du. 6 órakor:**

**PÁROS HARMÓNIA**

PALKO JÓZSEF - MAROSTORDAI ANNA
EMLÉKKIÁLLÍTÁSA

A PALKO művészcsalád. A XVIII. századi, németalföldről származó európai hírű barokk festők, Franz Anton és Xavér Palko leszármazottai.

Palko József realista stílusú, hitvallású alkotó a képzőművészet csaknem minden ágát művelte.

Marostordai Anna művészetét realisztikus felfogás, az ecsetkezelés és a színvilág dinamizmusa jellemzi. Kiváló akvarellsita, és egyedi szötteseket uis készített.

A kiállítás megtekinthető munkanapokon június 6-ig

 A napi nyitvatartásról érdeklődni lehet a portai telefonon: 344-5000.

**14-én /kedden/ 9 órakor:**
**ARANYKOR JÓGA**

Az aranykorúak életkorához és fizikai állapotához alkalmazkodó gyakorlatokkal várjuk az érdeklődőket.

Foglalkozásvezető: Molnár Móni akkreditált jógaoktató.

Az első találkozás ingyenes.

Részvételi díj: 1000 Ft/alkalom, Rátkai Klub tagoknak: 500-Ft/alkalom.

Találkozunk keddenként reggel 9 órakor könnyű ruhában és meleg zokniban

**16-án /csütörtökön/ du. 6 órakor:**

**Aszalt kelkáposzta**

**Radnai István kettős könyvbemutatója.**

A KÖZGAZDÁSZ KÖLTŐK rendezvénysorozat következő előadása.

A közönséget köszönti: **Dr. Koncz Gábor**, a TIT Stúdió Egyesület elnök-igazgatója.

A beszélgetést vezeti: Szepesi Zsuzsa.

Közreműködik: Szőlősi Dávid „rímszerész”.

**21-én /kedden/ 9 órakor:**

**ARANYKOR JÓGA**

**23-án /csütörtökön/ du. 4 órakor:**

**A RÁTKAI MÁRTON KLUB kulturális egyesület közgyűlése**

**23-án /csütörtökön/ du 6 órakor:**

ORVOS-MŰVÉSZEK

**Aszalós Csongor költői estje**

A beszélgetést vezeti: Lami Pál irodalomtanár, irodalomtörténész.

Közreműködik: Karsaí István szinművész.

A kötetek a helyszínen megvásárolhatók, a költő dedikál.

**27-én /hétfőn/ du. 5 órakor:**

**DUNATÁJ MOZI**

**Zenglitzky Zoltán: *HASÍTOTT ÉVGYŰRŰK***

1997, 12 perc, operatőr: Zenglitzky Zoltán

*Néhány öreg mester műveli még Erdélyben a zsindelykészítést. Nagy Gergely mutatja be ritka mesterségének fogásait.*

**Balog Gábor: *ZÁPORESŐ, SZEBENI SZÉL***

2007, 12 perc, operatőr: Balog Gábor

Lóvásár Nyárádszeredában.

**Balog Gábor: *KESERVÉT A BÚNAK, BAJNAK***

2013, 48 perc, operatőr: Balog Gábor

Éva és József története. Képes-e a hit enyhíteni a mélyszegénységben élő roma házaspár mindennapjainak kegyetlen valóságát – a férj hamarosan bekövetkező halálának árnyékában?

Könyvek böngészése

Büfé: ki mit hoz, azt kínál.

A TIT Stúdió Egyesülettel, a Magyar Művelődési Társasággal, a Dunatáj Alapítvánnyal közös rendezésben.

A belépés díjtalan!

**28-án /kedden/ 9 órakor:**

**ARANYKOR JÓGA**

**30-án /csütörtökön/ du. fél 6 órakor:**

**HUNGAROVOX KIADÓ KÖNYVBEMUTATÓJA**

A köteteket ismerteti: **Kaiser László** költő,író, a kiadó vezetője.

A kötetek a helyszinen megvásárolhatók.

***Minden kedves klubtagunknak és látogatónknak szép nyarat kívánunk! Találkozunk szeptemberben.***

A MŰSORVÁLTOZTATÁS JOGÁT FENNTARTJUK!

MŰSORAINK TAGDÍJKÁRTYÁVAL, VAGY NAPIJEGGYEL LÁTOGATHATÓK!

**ÉVES TAGDÍJ: 5000 Ft.**

**Napijegy ára: 500 Ft.**

KÖZLEMÉNYEK

**Kedves Klubtagok és Vendégek!**

**A TIT Stúdióban első és harmadik szerdán fél 6- 7-ig KŐRTÁNC**

Stern Szilvia: Körtáncolni hívom mindazokat, akik már táncoltak körben, vagy még nem próbálták, de szeretnék. Itt az alkalom: Tánc közben minden más megszűnik, eltölt a zene, a mozdulatok, a ritmus, és az összetartozás élménye. Kell egy kényelmes cipő, ruha, amiben könnyedén mozoghatsz, és Te. A többi ott történik. Jelentkezés: **Stern Szilvia** FB oldalon, vagy szils012@gmail.com, vagy telefonon: **06 20 5434 269. Belépő 1500- Ft.**

A LOOK Galleryben (1137. Bp. Katona József u. 10/a) Cserba György afrikai fotóinak kiállítása látható, előzetes telefonegyeztetéssel (+36-70-5035274)

Látogatási lehetőség a Filmes Házban (1092. Bp. Ráday u. 31/k) Május 7-én du. 6 órakor: „Beszéljünk újra a filmekről” sorozatban Novák Erik: Szeretlek, mint állat cimű filmjét vetítik, mely után Báron György beszélget az alkotókkal.

Szeretettel várják a Rátkai Márton Klub tagjait. A vetítés díjmentes.

A Rátkai Márton Klub kulturális egyesület működését az Emberi Erőforrások Minisztériuma, a Művészeti Szakszervezetek Szövetsége, a Területi Művelődési Intézmények Egyesülete, a LOOK Gallery, és a TIT Stúdió Egyesület támogatja.

Médiatámogató: Broadway Rádió Kultúros cimű műsora.

**  **